Pe 15 septembrie se deschide Metroul din Drumul Taberei și se închide era umorului de pe Facebook.
Metroul din Drumul Taberei va fi deschis circulației în jurul datei de 15 septembrie. Sunt 10 stații între Râul Doamnei și Academia Militară. Lucrările la metroul din Drumul Taberei nu sunt finalizate 100%.
Miracol! Metroul din Drumul Taberei se deschide circulației în jurul datei de 15 septembrie, anul acesta. În câteva zile adică, anunță pe Facebook jurnalistul Vitalie Cojocari de la PROTV.Cea mai importantă lucrare de infrastructură din București din ultimii 30 de ani va fi inaugurată chiar dacă nu e 100% gata – se apropie alegerile. Metroul din Drumul Taberei are 10 stații și conectează cartierul Drumul Taberei de restul Bucureștiului.Pornește metroul, așa că de cine mai râdem acum? "O să dispară jumătate din umorul din România odată ce dau drumul la metrou în Drumul Taberei", spune prietenul nostru Alexandru Pomană de pe Facebook.